Ir-Regolament tal-Kummissjoni (KE) nru 2396/2001
tas-7 ta’ Diċembru 2001
li jiffissa n-norma ta’ kummerċjaliżżazzjoni applikabbli għall-kurrat
IL-KUMMISSJONI TAL-KOMUNITAJIET EWROPEJ,
wara li kkunsidrat it-Trattat li jistabbilixxi l-Komunità Ewropea,
wara li kkunsidrat ir-regolament (KE) nru 2200/96 tal-Kunsill tat-28 ta’ Ottubru 1996 li jwassal għal organizzazzjoni komuni ta’ swieq fis-settur tal-frott u l-legumi [1], mibdul fl-aħħar mir-regolament (KE) nru 911/2001 tal-Kummissjoni [2], u b’mod partikolari l-artiklu 2, paragrafu 2,
Billi:
(1) Skond l-anness I tar-regolament (KE) nru 2200/96, normi għall-kurrat ġew adottati mir-regolament (KEE) nru 1076/89 tal-Kummissjoni [3], mibdul mir-regolament (KE) Nru 888/97 [4].
(2) Għal raġunijiet ta’ trasparenza fuq is-suq dinji, jaqbel li tiġi kkunsidrata n-norma rakkomandata għall-kurrat mill-grupp tan-normaliżżazzjoni ta’ prodotti li jispiċċaw malajr u għall-iżvilupp tal-kwalità tal-Kummissjoni Ekonomika għall-Ewropa tan-Nazzjonijiet Uniti (KEE-ONU). Aktar minn hekk, jaqbel li tikber it-tolleranza għal kurrat ta’ kategorija I. Għalhekk hemm bżonn li jitneħħa r-regolament (KEE) nru 1076/89 u li jiġi mibdul ma’ regolament ġdid li jwaqqaf normi fejn tiġi kkunsidrata din l-informazzjoni.
(3) L-applikazzjoni ta’ dawn in-normi għandha jkollha bħala effett dak li telimina mis-suq prodotti ta’ kwalità mhix sodisfaċenti, li torjenta l-produzzjoni b’tali mod li tissodisfa l-esiġenzi tal-konsumaturi u li tiffaċilita r-relazzjonijiet kummerċjali fuq bażi ta’ konkorrenza leali, billi tgħin ukoll it-titjib tar-rendiment tal-produzzjoni.
(4) In-normi huma applikabbli fl-istadji kollha ta’ kummerċjaliżżazzjoni. It-trasport għal distanzi twal, il-ħażna ta’ ċertu tul ta’ żmien jew l-immaniġġjar differenti li jsir fuq il-prodotti jistgħu jġibu magħhom bidliet fil-prodotti dovuti għal evoluzzjoni bioloġika ta’ dawn l-istess prodotti jew għall-karatteristika ta’ ħażna tagħhom. Hemm lok li jiġu kkunsidrati dawn il-bidliet fit-twettiq tan-normi fl-istadju ta’ kummerċjaliżżazzjoni li jiġi wara l-istadju ta’ spedizzjoni.
(5) Il-miżuri previsti f’dan ir-regolament huma konformi ma’ l-opinjoni tal-Kumitat ta’ Ġestjoni tal-Frott u l-Legumi Friski,
ADOTTAT DAN IR-REGOLAMENT:
L-Artikolu 1
In-norma ta’ kummerċjaliżżazzjoni applikabbli għall-kurrat li għandha l-kodiċi NC 07039000 tidher fl-anness.
In-norma tiġi applikata fl-istadji kollha ta’ kummerċjaliżżazzjoni, fil-kundizzjonijiet previsti fir-regolament (KE) nru 2200/96.
Madankollu, fl-istadji li jiġu wara dak ta’ spedizzjoni, il-prodotti jistgħu juru, skond il-preskrizzjonijiet tan-norma, nuqqas żgħir ta’ stat ta’ freskezza u ta’ nefħa, u bdil żgħir dovut għall-evoluzzjoni tagħhom u għall-karatteristika ta’ ħażna tagħhom.
L-Artikolu 2
Ir-regolament (KEE) nru 1076/89 hu mħassar.
L-Artikolu 3
Dan ir-regolament jidħol fis-seħħ is-seba’ jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Ikun applikabbli mill-ewwel ta’ Marzu 2002 ‘il quddiem.
Dan ir-regolament ikun jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fis-7 ta’ Diċembru 2001.